Cities: Skylines

Cities: Skylines (בתרגום חופשי לעברית: ערים: קווי רקיע; נהגה כ-סיטיס: סקייליינס) הוא משחק וידאו מסוגת הבניית ערים וסימולציות ניהול ובנייה שפותח על ידי Colossal Order ומופץ על ידי Paradox Interactive, אשר יצא לאור למערכות ההפעלה Microsoft Windows, לינוקס ו-macOS ב-10 במרץ 2015 לקונסולת המשחקים Xbox One ב-21 באפריל 2017, לקונסולת המשחקים פלייסטיישן 4 ב-15 באוגוסט 2017 ולקונסולת המשחקים נינטנדו סוויץ' ב-13 בספטמבר 2018. במשחק, המשוחק ביחידות, השחקנים מתכננים ובונים ערים על ידי בניית תשתיות ואזורים, שליטה במיסוי, בנייה ותחזוקה של שירותים ותחבורה ציבורית תוך שמירה וניטור התקציבים, רמת הזיהום, בריאות הציבור ותעסוקתם. בנוסף השחקנים יכולים לנהל את העיר במצב ארגז חול, אשר מאפשר להם טווח פעולה רחב יותר. Cities: Skylines מהווה התקדמות משמעותית בפיתוח משחקי סדרת Cities in Motion על ידי Colossal Order, אשר התרכזו בעיקר בעיצוב תחבורה ציבורית יעילה. בעוד שצוות המפתחים חשב כי יש לו את המיומנויות הטכניות הנדרשות על מנת להרחיב אותו למשחק בניית ערים מלא, המפיצה Paradox דחתה את הרעיון בטענה כי סדרת משחקי הווידאו סים סיטי כבר שולטת בז'אנר. אף על פי כן, בעקבות ביקורות שליליות רבות על המשחק SimCity אשר יצא לאור ב-2013, המפיצה אישרה את המשך פיתוח המשחק. מטרת המפתחים הייתה ליצור מנוע משחק המסוגל לדמות את הפעילויות היומיומיות של כמיליון אזרחים ייחודיים, תוך כדי שמירה על פשטות, כך שהשחקנים יוכלו להבין בקלות מה מתרחש בעיר שתכננו, עיצבו ובנו. הסימולציות כוללות עומסי תנועה מציאותיים ועומסים בשירותי העיר ובמחוזותיה. מאז ההוצאה לאור של המשחק, הרחבות רבות ותוכן נוסף להורדה (אנ') (DLC) יצאו לאור. כמו כן, המשחק בנוי לעבוד עם יצירות ומודים מותאמים אישית של הקהילה. המשחק זכה לביקורות חיוביות רבות ונחשב להצלחה מסחרית, כאשר נכון ליוני 2022 נמכרו בסך הכל 12 מיליון עותקים של המשחק לכל הפלטפורמות. בתחילת המשחק מקבל השחקן שטח אדמה ריבועי בגודל של 4 קמ"ר שמחובר לכביש מהיר, וסכום כסף התחלתי. עליו לסלול דרכים חדשות בתוך השטח שהוקצה, לקבוע אזורי שימוש למגורים, מסחר ותעשייה, להקים תשתית להפקת חשמל, מתקן לשאיבת מים, מערכת ביוב ומטמנת פסולת. בנוסף עליו לקבוע מדיניות של מיסוי מוניציפלי, ולספק שירותים ציבוריים לתושבים כמו בתי ספר, כיבוי אש, שיטור עירוני, מרפאות, תחבורה ציבורית, בתי קברות, ופארקים ציבוריים. המשחק מאפשר להקים עיר מטרופולינית שמכילה עד מיליון תושבים. תושבי העיר אינם מסתובבים באופן אקראי ברחבי העיר, אלא מקיימים שגרת חיים המתנהלת בין מקום המגורים, מקום התעסוקה ומוקדי המסחר והבילוי המובחנים של כל אחד מהתושבים. התושבים והעסקים הפועלים בעיר מגיבים על המדיניות שקובע השחקן, וככל ששביעות רצונם גבוהה יותר, גובר הביקוש למגורים ולעסקים נוספים להגיע לעיר. מנגד, ככל ששביעות רצונם של התושבים והעסקים נמוכה יותר, הביקוש ירד והתושבים והעסקים המקומיים יחלו לעזוב את העיר. ככל שהעיר מתפתחת וגדלה, מקבל השחקן אפשרויות חדשות ומתקדמות יותר. לדוגמה, בניית מכון טיהור שפכים שתאפשר להימנע מהזרמת הביוב לנהר, קביעת אזורי מגורים בבניה צפופה המאפיינת עירוניות מתחדשת, הקמת רכבות תחתית ורכישה של קרקעות הגובלות בעיר על מנת להגדיל את שטחה. התפתחות העיר מייצרת גם אתגרים חדשים של עומסי תנועה, זיהום אוויר מוגבר וצורך גובר בשירותים עירוניים מתקדמים כמו אוניברסיטה, בית חולים ונמל תעופה. המשחק מאפשר לסמן אזורים מסוימים כמחוזות ולהחיל עליהם מדיניות נפרדת מזו של שאר חלקי העיר. כך, על כל מחוז יכולים להיות מוטלים תעריפי מס שונים, וניתן לקבוע כי באזור שמיועד לתעשייה במחוז מסוים תתאפשר רק תעשיית עץ או חקלאות. מאז יציאת משחק המקורי לשוק, יצאו מספר חבילות הרחבה שהרחיבו את גבולות המשחק המקורי: בנוסף לחבילות ההרחבה הרשמיות של המשחק, קיימים מודים שונים של בניינים וכלי רכב שפותחו על ידי השחקנים וניתנים להורדה והתקנה דרך חנות המשחקים הדיגיטלית סטים. רוב הביקורות שניתנו ל-Cities: Skylines היו חיוביות, וחלקן טענו שהוא מתעלה על סדרת סים סיטי הוותיקה. המשחק נחשב כסימולטור מדויק דיו כדי שעיריית סטוקהולם, שבה נמצאים משרדי חברת Paradox Interactive שהפיצה את המשחק, נעזרה בו כדי לתכנן מערכת תחבורה חדשה בעיר. להלן הדירוג שניתן על ידי חלק מהמבקרים עם יציאת המשחק בשנת 2015: בשנת 2020 דורג המשחק במקום הרביעי בסוגת משחקי הניהול למחשב האישי על ידי האתר Rock, Paper, Shotgun. במרץ 2023 הוכרז על משחק המשך ל-Cities: Skylines. ההמשך, שנקרא Cities: Skylines II, יצא לאור ב-24 באוקטובר 2023 למחשב האישי, וצפוי לצאת בגרסאות לפלייסטיישן 5 ו-Xbox Series X/S ברבעון השני של 2024. מדיה וקבצים בנושא Cities: Skylines בוויקישיתוף אתר האינטרנט הרשמי של Cities: Skylines (באנגלית) Cities: Skylines, ברשת החברתית אקס (טוויטר) Cities: Skylines, ברשת החברתית VK Cities: Skylines, סרטונים בערוץ היוטיוב "Cities: Skylines", במסד הנתונים הקולנועיים IMDb (באנגלית) Cities: Skylines, באתר PCGamingWiki (באנגלית) Colossal Order‏, Patch notes for 1.13.1-f1, אתר Steam, ‏‏4 ביוני 2020 (באנגלית) Entertainment Software Rating Board‏, Cities: Skylines Rating for Linux, Macintosh, Windows PC and Xbox One (באנגלית) Entertainment Software Rating Board‏, Cities: Skylines Rating for PlayStation 4 (באנגלית) Entertainment Software Rating Board‏, Cities: Skylines Rating for Nintendo Switch (באנגלית) Pan European Game Information‏, Cities: Skylines Rating (באנגלית) The 'SimCity' Empire Has Fallen and 'Skylines' Is Picking Up the Pieces, www.vice.com (באנגלית) Christian Nutt, Did you know Stockholm used Cities: Skylines for urban planning?, www.gamasutra.com (באנגלית) Dustin Bailey published, Cities: Skylines 2 seems to be tackling the original city builder's biggest problem head-on, gamesradar, ‏2023-03-06 (באנגלית) Logan Plant, Xbox Games Showcase 2023: Everything Announced, IGN, ‏2023-06-11 (באנגלית)